Når er det best å reise til Finland?
Finland har massevis av vakker natur å oppleve, som grønne skoger og mange innsjøer. Det er anbefalt å reise sør i Finland i sommermånedene, fra juni til omtrent september. Da kan man dra på telttur, eller besøke hytter som ligger for seg selv ute i naturen. Dette er en perfekt tid for å bade, gå skogturer og nyte en aktiv og morsom ferie med hele familien. Det finnes mange hundre campingplasser, og de ligger ofte ved innsjøer og har åpent hele sommersesongen. Det er også lov å slå opp telt utenom campingområder dersom man ønsker det, så lenge man følger samme regler som i Norge. Man kan telte der man ikke sjenerer andre mennesker eller forstyrrer naturen. Dersom man helst vil reise til Finland for å stå på ski, eller snowboard og slalåm, er det lurt å vente til vinteren. Da kan man reise til Lappland, hvor det er best å reise mellom januar og frem til mars. Reiser du til Lappland om vinteren er det mørkt, slik som i Norge. Men du har også muligheten til å se det vakre nordlyset.